અને સૌથી મોટો ગેરફાયદો નવા સાહસો અને વિચારોને થશે જેમને શરૂઆતમાં જ એરટેલ કે રિલાયન્સ જેવી કંપનીઓને તેમના વપરાશકારો માટેનો ડેટા ચાર્જ ભરવો અસંભવ હશે… કારણ કે જેઓનું તેમની સાથે જોડાણ હશે તેમને ઝડપી સ્પીડ મળશે, જે જોડાણ નહીં કરી શકે તેમની સ્પીડ સદાય ધીમી જ રહેશે. દા. ત. ફ્લિપકાર્ટ એરટેલ સાથે જોડાણ કરશે તો તેનો વ્યાપાર વધારવા એરટેલ પર તેની સ્પીડ ઝડપી હશે, પણ જો અબકને પોતાનો વ્યાપાર ઇન્ટરનેટથી વધારવો હશે તો તેની વેબસાઈટ ધીમી રહેશે, લોકો ઝડપી વપરાશને લીધે ફ્લિપકાર્ટ તરફ ખેંચાય એટલે અબક આપોઆપ સમેટાઈ જશે.